elevombud
Store norske leksikon,Samfunn,Utdanning og forskning,Grunnopplæring,Begreper i grunnopplæringen
Elevombud, et fylkeskommunalt ombud som passer på at rettighetene til elever og lærlinger i videregående opplæring blir ivaretatt. Ombudene er etablert etter politiske vedtak i de respektive fylkesting i Norge.
Elevombudet svarer på spørsmål om rettigheter, gir råd og kan bistå i saker knyttet til opplæringssituasjonen. De arbeider også for å styrke elever og lærlingers medvirkning i opplæringen og elevdemokrati, gjennom skolering av elevråd og samarbeid med Elevorganisasjonen. Det er spesielt i vanskelige saker at elevombudet er til hjelp og de skal samarbeide med skoler, lærebedrifter, fylkeskommuner og elever/lærlinger.Elevombudene har taushetsplikt og er uavhengige fra andre parter som arbeider med videregående opplæring i fylkeskommunen.Første elevombud ble ansatt i Nordland i 1996. Les mer i Store norske leksikon elev elevdemokrati elevråd skole og utdanning i Norge Eksterne lenker Elevombudene